є́й, мо́лимся, посѣтѝ на́шу, бл҃же, не́мощь, и исцѣлѝ на́шя неду́ги душє́вныя же и тѣлє́сныя, млс̑тію твое́ю, мл҃твами всепречс̑тыя, пребл҃гослове́нныя влд̑чцы на́шея бцд̑ы, и приснодв҃ы мр҃і́и: си́лою чтс̑на́гѡ и животворя́щагѡ крс̑та̀: предста́тельствы чтс̑ны́хъ нбс̑ныхъ си́лъ безпло́тныхъ: чтс̑на́гѡ сла́внагѡ про̑ро́ка прд̑те́чи, и крс̑ти́теля іѡа́нна: ст҃ы́хъ сла́вныхъ и всехва́льныхъ апс̑лъ: прпд̑бныхъ и бг҃оно́сныхъ ѻтє́цъ на́шихъ: и́же во ст҃ы́хъ ѻтє́цъ на́шихъ, вели́кихъ іера́рхѡвъ, и вселе́нскихъ учи́телей, васі́ліа вели́кагѡ, григо́ріа бг҃осло́ва, и іѡа́нна златоу́стагѡ: и́же во ст҃ы́хъ ѻтє́цъ на́шихъ, аѳана́сіа и кѷрі́лла, патріа́рхѡвъ алеѯандрі́йскихъ: и́же во ст҃ы́хъ ѻтца̀ на́шегѡ спѷрідѡ́на, трімѷфу́нтскагѡ чудотво́рца: и́же во ст҃ы́хъ ѻтца̀ на́шегѡ нікола́а архіепс̑кпа, мѷрлѷкі́йскагѡ чудотво́рца: ѝже во ст҃ы́хъ ѻтє́цъ на́шихъ, равноапс̑льныхъ меѳо́діа и кѷрі́лла, учи́телей слове́нскихъ: ст҃а́гѡ равноапс̑льнагѡ вели́кагѡ кн҃зя влади́міра: ѝже во ст҃ы́хъ ѻтє́цъ на́шихъ, всея̀ рѡссі́и чудотво́рцєвъ, петра̀, алеѯі́а, іѡ́ны, філі́ппа и єрмоге́на: ст҃а́гѡ и сла́внагѡ великомч҃нка геѡ́ргіа побѣдоно́сца: ст҃а́гѡ и сла́внагѡ великомч҃нка дими́тріа мѷроточи́вагѡ: ст҃ы́хъ и добропобѣ́дныхъ мч҃нкѡвъ: ст҃ы́хъ и првд̑ныхъ бг҃оѻтє́цъ іѡакі́ма и а́нны: ст҃ы́хъ сла́вныхъ чудотво́рцєвъ и безсре́бренникѡвъ, кѡсмы̀ и даміа́на, кѵ́ра и іѡа́нна, пантелеи́мона и єрмола́а, самѱѡ́на и діоми́да, мѡкі́а и аніки́ты, ѳалале́а и трѵ́фѡна: ст҃ы́хъ седмѝ мч҃нкъ маккавє́й и ма́тере и́хъ соломѡні́и и учи́теля и́хъ єлеаза́ра, и всѣ́хъ ст҃ы́хъ твои́хъ